Oslo, 18. november 2016

Sak 80.3

**Havnekonflikten**

Helt siden høsten 2013 har det vært konflikt ved norske havner. Arbeidsgiverne og havneledelsen ønsker å kvitte seg med havnearbeiderne og deres avtaler. Det begynte utenfor Stavanger, etter at Risavika Terminal AS ikke ville inngå tariffavtale med Transportarbeiderforbundet. Deretter, i desember 2013, ble havnearbeiderne i Tromsø og Mosjøen tatt ut i sympatistreik. I Tromsø ble politiet satt inn og streike- og blokadevaktene ble arrestert og bøtelagt, og dette til tross for at deres arbeidskamp er lovlig. I februar 2015 fikk det Tyrkiske selskapet Yilport en 20 års kontrakt for drift av Oslo Havn, også dette selskapet nekter å benytte seg av registrerte havnearbeidere.

Den internasjonale arbeidslivskonvensjonen (ILO) 137 er ratifisert av Norge og den slår fast at registrerte havnearbeidere skal ha fortrinnsrett ved tildeling av havnearbeid.

Dette er en av Norges lengste arbeidskonflikter og vi anser dette som en kamp for hele fagbevegelsen. En prinsipiell kamp om trygge lønns og arbeidsvilkår, en kamp om retten til å organisere seg og kreve tariffavtaler.

Norsk Jernbaneforbund oppfordrer:

• Hele fagbevegelsen til å støtte havnearbeiderne i deres kamp for trygge lønns og arbeidsforhold

• Alle kommuner og selskaper som opererer i Norge til å respektere ILO konvensjon 137

• Norsk Transportarbeiderforbund og LO til å trappe opp støtten til havnearbeiderne.

Med hilsen  
NORSK JERNBANEFORUND

Jane Sæthre Kjell Næss